stanford-oval/wikipedia huggingface dataset:
รัฐไอโอวา
ประชากร

ในปี 2548 ไอโอวามีประชากรประมาณ 3,000,000 คน โดยมีคนขาวประมาณ 96% และที่เหลือเป็น คนอินเดียแนดง คนดำ คนลาติน และคนเอเชีย สำหรับในส่วนคนขาวนั้นมีเชื้อสายมาจากทางยุโรปหลายแหล่ง ได้แก่ เยอรมัน (35.7%) ไอร์แลนด์ (13.5%) อังกฤษ (9.5%) อเมริกัน (6.6%) นอร์เวย์ (5.7%) ฮอลแลนด์ (4.6%) สวีเดน (3.3%) และเดนมาร์ก (3.2%)
คนไอโอวาส่วนใหญ่นับถือศาสนาคริสต์ โดยประมาณ 75% ของคนในรัฐ โดยนับถือนิกายโปรเตสแตนต์ 50% และ โรมันคาทอลิก 23% โดยที่เหลือนับถือนิกายอื่น สำหรับศาสนาที่เหลือประมาณ 13% ไม่มีศาสนา และ 6% นับถือศาสนาอื่น
การคมนาคม

การเดินทางในรัฐนั้นเดินทางโดยใช้รถยนต์เป็นหลัก และมีรถไฟโดยสารหนึ่งเส้นทางของแอมแทรก ถนนสายหลักในรัฐ ได้แก่
การคมนาคม > สนามบิน

สนามบินนานาชาติดิมอยน์ (รหัสสนามบิน DSM)
สนามบินดูบิวก์
สนามบินฟอร์ตดอดจ์
สนามบินเมซันซิตี
สนามบินอีสเทิร์นไอโอวา
สนามบินซูเกตเวย์
สนามบินเซาท์อีสต์ไอโวา
สนามบินวอเทอร์ลู
การศึกษา > รายชื่อมหาวิทยาลัยรัฐ

มหาวิทยาลัยนอร์ทเทิร์นไอโอวา
มหาวิทยาลัยไอโอวา
มหาวิทยาลัยไอโอวาสเตต
บุคคลที่มีชื่อเสียงจากไอโอวา

มาร์ก แอนเดรสเซน (Marc Andreessen) ผู้ร่วมออกแบบเว็บเบราว์เซอร์โมเสก และต่อมาร่วมก่อตั้งเน็ตสเคป
สลิปน็อต (Slipknot) วงดนตรีก่อตั้งที่ดิมอยน์
เคิร์ต วอร์เนอร์ (Kurt Warner) - ควอเตอร์แบ็กที่มีชื่อเสียงจากทีม เซ็นต์หลุยส์แรมส์
แครี แกรนต์ (Cary Grant) - นักแสดง
จอห์น เวย์น (John Wayne) - นักแสดง
บัฟฟาโล บิลล์ (Buffalo Bill) นักแสดง
แบรนดอน เราธ์ (Brandon Routh) นักแสดงซูเปอร์แมน ใน ซูเปอร์แมนรีเทิร์น
เฟรเดอริก ลุยส์ เมย์แท็ก (F.L. Maytag) - ผู้ก่อตั้งบริษัทเครื่องใช้ไฟฟ้าเมย์แท็ก
อีไลจาห์ วูด (Eliijah Wood) - นักแสดงในบทโฟรโด แบ๊กกิ้นส์ จากเรื่อง ลอร์ดออฟเดอะริงส์
แอสตัน คัตเชอร์ (Ashton Kutcher) - นักแสดงในภาพยนตร์ The Butterfly Effect
ดิเอเวอร์ลีบราเทอส์
เมืองพี่น้อง

ไอโอวามี  เมืองพี่น้อง 8 เมืองอย่างเป็นทางการ
แชร์คาซี ยูเครน (1996)
ตรังกานู มาเลเซีย(1987)
ไต้หวัน (1989)
ยามานาชิ ญี่ปุ่น (1960)
ยูกาตัน เม็กซิโก (1964)
เวเนโต อิตาลี (1997)
สตัฟโรปอล รัสเซีย (1989)
เหอเป่ย์ จีน (1983)
ภาพยนตร์เกี่ยวกับไอโอวา

ฟิลด์ออฟดรีมส์ (Field of Dreams; 1989) - นำแสดงโดย เควิน คอสต์เนอร์ เรื่องราวเกี่ยวกับทีมเบสบอลในไอโอวา ถ่ายทำในเมืองดูบิวก์ ในรัฐไอโอวา
เดอะบริดจ์เจสออฟเมดิสันเคาน์ตี (The Bridges of Madison County; 1995) - นำแสดงโดย คลินต์ อีสต์วูด ในบทช่างถ่ายภาพทตกหลุมรักแม่บ้านชาวไอโอวาขณะที่สามีไปต่างเมือง ถ่ายทำที่เคาน์ตีเมดิสันในรัฐไอโอวา
เดอะสเตรตสตอรี (The Straight Story; 1999) - นำแสดงโดย ริชาร์ด ฟอรนส์เวิร์ธ ในบทของ แอลวิน สเตรต ชาวนาจากรัฐไอโอวาที่ขับรถไถจากรัฐไอโอวาไปรัฐวิสคอนซิน จากภาพยนตร์นี้ ริชาร์ด ฟอรนส์เวิร์ธได้รับเสนอชื่อเข้าชิงรางวัลออสการ์
สลีปปิงวิธดิเอเนมี (Sleeping with the Enemy; 1991) - นำแสดงโดย จูเลีย โรเบิร์ต ในบท ลอร์รา ซึ่งบ้านเกิดจากรัฐไอโอวา แต่ถ่ายทำในรัฐเซาท์แคโรไลนา
คิงพิน (Kingpin; 1996) - นำแสดงโดย บิลล์ เมอร์เลย์ นักโบว์ลิงจากไอโอวา แต่ถ่ายทำในรัฐเพนซิลเวเนีย
แหล่งข้อมูลอื่น

เว็บไซต์ที่ว่าการรัฐไอโอวา
รายชื่อหนังสือพิมพ์ในไอโอวา เก็บถาวร 2007-08-30 ที่ เวย์แบ็กแมชชีน
| ด ค ก เขตทางการเมืองของสหรัฐ |
| --- | --- |
รัฐ:  คอนเนทิคัต  เคนทักกี  แคนซัส  แคลิฟอร์เนีย  โคโลราโด  จอร์เจีย  เซาท์แคโรไลนา  เซาท์ดาโคตา  เดลาแวร์  เท็กซัส  เทนเนสซี  นอร์ทแคโรไลนา  นอร์ทดาโคตา  นิวเจอร์ซีย์  นิวเม็กซิโก  นิวยอร์ก  นิวแฮมป์เชอร์  เนแบรสกา  เนวาดา  เพนซิลเวเนีย  ฟลอริดา  มอนแทนา  มิชิแกน  มินนิโซตา  มิสซิสซิปปี  มิสซูรี  เมน  แมริแลนด์  แมสซาชูเซตส์  ยูทาห์  โรดไอแลนด์  ลุยเซียนา  วอชิงตัน  วิสคอนซิน  เวสต์เวอร์จิเนีย  เวอร์จิเนีย  เวอร์มอนต์  ไวโอมิง  ออริกอน  อะแลสกา  อาร์คันซอ  อินดีแอนา  อิลลินอย  แอริโซนา  แอละแบมา  โอคลาโฮมา  โอไฮโอ  ไอดาโฮ  ไอโอวา  ฮาวาย 
เขตที่ตั้งรัฐบาลของสหพันธ์:  วอชิงตัน ดี.ซี. 
พื้นที่เกาะ:  กวม  ปวยร์โตรีโก  หมู่เกาะนอร์เทิร์นมาเรียนา  หมู่เกาะเวอร์จินของสหรัฐ  อเมริกันซามัว 
เกาะเล็กรอบนอก:  เกาะจาร์วิส  เกาะนาแวสซา  เกาะเบเกอร์  เกาะเวก  เกาะฮาวแลนด์  คิงแมนรีฟ  จอห์นสตันอะทอลล์  แพลไมราอะทอลล์  มิดเวย์อะทอลล์ 
เขตสงวนอินเดียน: รายชื่อเขตสงวนอินเดียน
เหรียญควอเตอร์ ด้านหลังเป็นภาพของไอโอวา หนึ่งในสองของเหรียญประจำปี 2547
สนามบินนานาชาติดิมอยน์
โรงนาและฟางข้าว ภาพจากเมือง เอมส์
ชนกภรณ์ การุณยธัช

นักกีฬาขี่ม้าชาวไทย
| ข้อมูลส่วนบุคคล |
| --- | --- |
ชื่อเต็ม: ชนกภรณ์ การุณยธัช
ชื่อเล่น: ปรีดิ์อัญ
สัญชาติ: ไทย
เกิด: 18 สิงหาคม พ.ศ. 2540 (27 ปี) กรุงเทพมหานคร ประเทศไทย
กีฬา
กีฬา: ขี่ม้า
ชนกภรณ์ การุณยธัช ชื่อเล่น ปรีดิ์อัญ (เกิดวันที่ 18 สิงหาคม พ.ศ. 2540 ที่กรุงเทพมหานคร ประเทศไทย) เป็นนักกีฬาขี่ม้าชาวไทย เธอเข้าร่วมการแข่งขี่ม้าชิงแชมป์โลก 2018 และเอเชียนเกมส์ 2022 รวมถึงได้รับเลือกจากสมาคมกีฬาขี่ม้าแห่งประเทศไทยให้เป็นตัวแทนประเทศไทยในการแข่งโอลิมปิกฤดูร้อน 2024 ที่ปารีส ซึ่งจะเป็นการปรากฏตัวในโอลิมปิกครั้งแรกของเธอ
ฉัฐ

ระวังสับสนกับ ฉัตร หรือ รัฐ
| ฉัฐ |
| --- | --- |
การฉลองเทศกาลฉัฐยามค่ำคืนที่รานีโปขรี กาฐมาณฑุ ประเทศเนปาล
ชื่ออื่น: ไฉฐ ฉฐบูชา สูรยษัษฐี
จัดขึ้นโดย: อินเดียตะวันออก, ชาวมเธศี, ชาวโภชปุรี, ชาวมคหี, ชาวไมถิลี
ประเภท: วัฒนธรรม, ศาสนา
ความสำคัญ: บูชาพระสูรยะและพี่/น้องสาว ฉฐีมายา
วันที่: Kartik Shukla Shashthi
วันที่ในปี 2024: 7 พฤศจิกายน
ความถี่: รายปี
ฉัฐ (อักษรโรมัน: Chhath) หรือ ฉฐบูชา เป็นเทศกาลฮินดูโบราณที่มีที่มาจากอินเดียตะวันออกและประเทศเนปาล มีการเฉลิมฉลองเป็นพิเศษในรัฐพิหาร รัฐฌารขัณฑ์ รัฐอุตตรประเทศ ของประเทศอินเดีย และแคว้นโกศี, แคว้นลุมพินี แคว้นมเธศในประเทศเนปาล รวมถึงในเขตนครใหญ่ ๆ ทั้งในหุบเขากาฐมาณฑุ, เดลี, มุมไบ และโกลกาตา และบนพรมแดนของอินเดียกับเนปาลที่ภารต-เนปาลไมตรีฉฐฆาฏบนฝั่งแม่น้ำโธวุนในเขตมิถิลา
ในฉฐบูชาประกอบด้วยการสวดภาวนาแด่พระสูรยะ เทพเจ้าแห่งดวงอาทิตย์ และพระฉฐีไมยะ หรือ พระษัษฐี อวตารที่หกของพระปรกฤติและพี่/น้องสาวของพระสูรยะ
เทศกาลนี้มีขึ้นหกวันหลังจากทีปาวลีหรือติหาร กล่าวคือวันที่หกของเดือนกรติกตามปฏิทินฮินดูหรือวิกรมสามวัต เทศกาลกินระยะเวลาสามคืนสี่วัน โดยมีกิจกรรม เช่น การลงจุ่มในแหล่งน้ำ, อดอาหาร, อดน้ำในฐานะการทำ วรัตตะ, การถวาย ประสาทะ หรือเครื่องบูชา กับ อรฆยะ แก่พระอาทิตย์ ณ ตอนที่พระอาทิตย์ขึ้นและพระอาทิตย์ลับขอบฟ้า ศาสนิกชนอาจทำการก้มลงกราบทั้งตัวต่อเบื้องหน้าพระอาทิตย์
นักข่าวด้านสิ่งแวดล้อม ตริปตี ปิยุศ (Tripathi Piyush) เคยระบุกับไทมส์ออฟอินเดียว่าเทศกาลฉัฐถือเป็นเทศกาลที่เป็นมิตรกับสิ่งแวดล้อมมากที่สุดเทศกาลหนึ่ง
รัฐธีร์ วรโรจน์โยธิน

| ชวิศการ วรโรจน์โยธิน |
| --- | --- |
ชื่อเกิด: รัฐธีร์ วรโรจน์โยธิน
เกิด: 4 มิถุนายน พ.ศ. 2537 (30 ปี) กรุงเทพมหานคร ประเทศไทย
ส่วนสูง: 1.85 เมตร (6 ฟุต 1 นิ้ว)
อาชีพ: นักแสดง นายแบบ
ปีที่แสดง: พ.ศ. 2561–ปัจจุบัน
ผลงานเด่น: สราวุธ - สกาวเดือน (2561)  เจ้าขุนแสงเรือง - ดวงใจขบถ (2562)  ยุคลเดช (ยุคล) - หนี้เกียรติยศ (2563)  อนาวิน (วิน) - เกาะรักกลหัวใจ (2564)  ดอน ท่ากระดาน - เสาร์ ๕ (2565)  โภคิน - รักแท้แซ่บหลาย (2566)
สังกัด: ช่อง 7HD (2561–ปัจจุบัน)
พิฆเนศวร: นักแสดงดาวรุ่งชายดีเด่น พ.ศ. 2562 - ดวงใจขบถ
ชวิศการ วรโรจน์โยธิน (เกิด 4 มิถุนายน พ.ศ. 2537) ชื่อเล่น ชอน เป็นนักแสดงและนายแบบชาวไทย สังกัดช่อง 7HD เป็นที่รู้จักจากบทบาท “สราวุธ“ ในละครเรื่อง สกาวเดือน
ประวัติ

ชวิศการ วรโรจน์โยธิน (ชื่อเล่น ชอน) เกิดเมื่อวันที่ 4 มิถุนายน พ.ศ. 2537 เป็นนักแสดงชาวไทยสังกัดช่อง 7HD จบการศึกษาจากโรงเรียนมัธยมโรงเรียนศรีอยุธยาและจบการศึกษาระดับปริญญาตรีคณะศิลปกรรมศาสตร์ มหาวิทยาลัยศรีนครินทรวิโรฒ
เริ่มเข้าสู่วงการบันเทิงเขาเริ่มเดินแบบ ถ่ายแบบ และโฆษณา จนกระทั่งเป็นผู้ผ่านเข้ารอบเวทีการประกวดรางวัลชนะเลิศ The GQ Gentleman Search 2019 จากทางนิตยสารแฟชั่น GQ ได้รับรางวัลตำแหน่งชนะเลิศได้เซ็นสัญญาเป็นนักแสดงช่อง 7HDผลงานละครเรื่อง สกาวเดือน และรับงานละครเรื่อยมาและได้เป็นพระเอกเต็มตัวเรื่องแรก ละครเรื่องหนี้เกียรติยศ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7HD
| พ> ศ. | เรื่อง | บทบาท | คู่กับ |
| --- | --- | --- | --- |
| 2561 | สกาวเดือน | สราวุธ | ฉัตรดาว สิทธิผล |
| 2562 | ดวงใจขบถ | เจ้าขุนแสงเรือง | กิตติยา จิตรภักดี |
| 2562 | อินทรีแดง | ร.ต.ท.ชาติ วุฒิไกร | รัญดภา มันตะลัมพะ |
| 2563 | หนี้เกียรติยศ | ยุคลเดช (ยุคล) | อาภา ภาวิไล |
| 2564 | ทะเลเดือด | ลม แดเนียล | พัชญา เพียรเสมอ |
| 2564 | เกาะรักกลหัวใจ | อนาวิน ศิริวรกิจ (วิน) | ชยิสรา วัฒนะนาวิน |
| 2564 | รางรักพรางใจ | ร.ต.อ.ชวิศ ดาราวิไล (วิศ) | พรชดา วราพชระ |
| 2565 | เสาร์ ๕ | ดอน ท่ากระดาน | ศรัณย่า ชุณหศาสตร์ |
| 2565 | เคหาสน์นางคอย | จุ่ม | ณศมน นิยมเดชา |
| 2566 | รักแท้แซ่บหลาย | โภคิน | พัชร์สิตา อธิอนันตศักดิ์ |
| 2566 | มนตราฟ้าฟื้น  | ขุนพล (ปัจจุบัน) / ขุนแผน (อดีต) | ญาณิศา ธีราธร |
| 2568 | ละอองเทศ | กริน วรพิสุทธิ์ | พัชญา เพียรเสมอ |
| 2568 | ผีเสื้อสลับลาย | กบิล | พรชดา วราพชระ |
ผลงาน > MVเพลง

จดหมายจากวันวาน PARADOX
ผลงาน > รางวัล

รางวัลนักแสดงตัวอย่างเยาวชน Thailand kid awards 2024 จากละคร มนตราฟ้าฟื้น
ละครเวที
2566 Endstation โรงละครกาลิเลโอเอซิส
แหล่งข้อมูลอื่น

รัฐธีร์ วรโรจน์โยธิน ที่อินสตาแกรม
พระวรวงศ์เธอ พระองค์เจ้าปิยบุตร

| พระวรวงศ์เธอ พระองค์เจ้าปิยบุตร |
| --- | --- |
พระวรวงศ์เธอ ชั้น 4 พระองค์เจ้าชั้นตรี

ประสูติ: 6 ตุลาคม พ.ศ. 2433
สิ้นพระชนม์: 6 มกราคม พ.ศ. 2464 (30 ปี)
ราชสกุล: จักรพันธุ์
ราชวงศ์: จักรี
พระบิดา: สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์
พระมารดา: หม่อมราชวงศ์ปุ้ย จักรพันธุ์
จางวางโท พระวรวงศ์เธอ พระองค์เจ้าปิยบุตร เป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์ปุ้ย จักรพันธุ์
พระประวัติ

พระวรวงศ์เธอ พระองค์เจ้าปิยบุตร ประสูติเมื่อวันที่ 6 ตุลาคม พ.ศ. 2433 พระอิสริยยศเมื่อแรกประสูติเป็นหม่อมเจ้า เป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์หญิงปุ้ย จักรพันธุ์ (ราชสกุลเดิม : ไพฑูรย์) พระธิดาหม่อมเจ้าชายจุ้ย ไพฑูรย์ ซึ่งเป็นพระโอรสในพระเจ้าบรมวงศ์เธอ กรมหมื่นสนิทนเรนทร์
ในสมัยรัชกาลที่ 5 หม่อมเจ้าปิยบุตรทรงเป็นกรรมการทวีปัญญาสโมสร ซึ่งเป็นสโมสรที่สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมารทรงก่อตั้งขึ้น
พ.ศ. 2447 พระบาทสมเด็จพระจุลจอมเกล้าเจ้าอยู่หัว โปรดพระราชทานที่สร้างวังบริเวณตำบลสนามกระบือ ตอนใกล้คลองรอบกรุง 6 วัง พระราชทานพระราชนัดดา 6 พระองค์ โดยวังทั้ง 6 สร้างให้หันหน้าวังออกคนละด้าน ด้านละ 3 วัง หลังวังติดกันเป็นคู่ ๆ ดังนี้
วังกรมหมื่นอนุพงษ์จักรพรรดิ์ คู่กับ วังกรมหมื่นอนุวัตน์จาตุรนต์
วังหม่อมเจ้าดนัยวรนุช คู่กับ วังหม่อมเจ้าดรุณวัยวัฒน์
วังหม่อมเจ้าปิยบุตร คู่กับ วังหม่อมเจ้าทศศิริวงศ์
เมื่อมีการตัดถนนผ่านบริเวณใกล้เคียงที่ตั้งวัง จึงให้ชื่อถนนนี้ตามสถานที่สำคัญที่อยู่บริเวณนี้ และเพื่อเป็นอนุสรณ์ถึงเรื่องราวของสถานที่บริเวณนี้ในอดีตว่า ถนนหลานหลวง
ในสมัยรัชกาลที่ 6 หม่อมเจ้าปิยบุตร จักรพันธุ์ทรงดำรงตำแหน่งรองอธิบดีกรมมหาดเล็ก
หม่อมเจ้าปิยบุตร จักรพันธุ์ สิ้นชีพิตักษัยเมื่อวันที่ 6 มกราคม พ.ศ. 2464 ด้วยพระโรคไข้หวัดใหญ่
ต่อมาพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าให้สถาปนาพระโอรสธิดาในเจ้าฟ้าที่ที่มารดามิได้เป็นเจ้าทุกพระองค์เป็น พระวรวงศ์เธอ พระองค์เจ้า เมื่อวันที่ 8 พฤศจิกายน พ.ศ. 2470 หม่อมจ้าปิยบุตร จึงได้รับการสถาปนาเป็น พระวรวงศ์เธอ พระองค์เจ้าปิยบุตร
พระวรวงศ์เธอ พระองค์เจ้าปิยบุตร สมรสกับหม่อมสุวรรณ จักรพันธุ์ ณ อยุธยา และหม่อมสนม จักรพันธุ์ ณ อยุธยา (สกุลเดิม : ณ มหาชัย) มีโอรสและธิดา 6 คน
หม่อมสุวรรณ จักรพันธุ์ ณ อยุธยา
หม่อมราชวงศ์ปิยสุวรรณ จักรพันธุ์
หม่อมราชวงศ์พันธ์ปรี จักรพันธุ์
หม่อมสนม จักรพันธุ์ ณ อยุธยา
หม่อมราชวงศ์ปรีย์พจน์พดุง จักรพันธุ์
หม่อมราชวงศ์หญิงปรุงสมร จักรพันธุ์
หม่อมราชวงศ์หญิงอรสนม จักรพันธุ์
หม่อมราชวงศ์นิยมสิริ จักรพันธุ์
เครื่องราชอิสริยาภรณ์

พ.ศ. 2454 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎
พ.ศ. 2459 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ.  –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.)
พ.ศ. 2455 –  เครื่องราชอิสริยาภรณ์วชิรมาลา (ว.ม.ล.)
พ.ศ. ไม่ปรากฏ –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
คลองตูนเต้

คลองตูนเต้
คลองตูนเต้ (พม่า: တွံတေး တူးမြောင်း [tʊ̀ɰ̃té tú mjáʊɰ̃]) เป็นคลองที่เชื่อมระหว่างแม่น้ำอิรวดีกับแม่น้ำย่างกุ้งในประเทศพม่า มีความยาว 35 กิโลเมตร (22 ไมล์) เป็นเส้นทางลัดที่มีการใช้งานหนาแน่นระหว่างเมืองย่างกุ้งกับภาคอิรวดี คลองนี้ตั้งชื่อตามเมืองตูนเต้ซึ่งตั้งอยู่ใกล้จุดกึ่งกลางของคลอง คลองนี้เป็นเส้นทางที่เร็วที่สุดจากย่างกุ้งไปยังสามเหลี่ยมปากแม่น้ำอิรวดีจนถึงช่วงคริสต์ทศวรรษ 1990 เมื่อมีถนนระหว่างย่างกุ้งกับภาคอิรวดีซึ่งสามารถใช้งานได้ตลอดทั้งปี คลองนี้ยังคงมีการใช้งานอย่างหนัก
เนื่องจากขาดการบำรุงรักษาอย่างสม่ำเสมอ คลองจึงมีตะกอนและแคบลงในช่วงหลายปีที่ผ่านมา ใน ค.ศ. 2010 ปากคลองได้รับการขยายให้กว้างขึ้น 180 เมตร (600 ฟุต) อย่างไรก็ตาม ยังไม่มีแผนที่จะสร้างคันดินคอนกรีต และปัญหาการเดินเรือก็ยังคงมีอยู่ สะพานตูนเต้เป็นสะพานเดียวที่ทอดข้ามคลองตูนเต้
ประวัติศาสตร์

งานก่อสร้างคลองตูนเต้เริ่มขึ้นเมื่อ ค.ศ. 1903 ในช่วงที่อังกฤษปกครอง คลองนี้สร้างเสร็จใน ค.ศ. 1915 ทำให้ระยะทางระหว่างย่างกุ้งกับแม่น้ำอิรวดีสั้นลง บริษัท Flotilla Company จำกัด ซึ่งให้บริการขนส่งทางบกเกือบทั้งหมดในประเทศพม่าช่วงการปกครองของอังกฤษ ซึ่งเปิดบริการทุกวันจากย่างกุ้งไปยังสามเหลี่ยมปากแม่น้ำอิรวดีและพม่าตอนบน ใน ค.ศ. 1935 คลองได้รับการขยายและขุดให้ลึกขึ้นเพื่อให้เรือกลไฟขนาดใหญ่ของบริษัท Irrawaddy Flotilla สามารถล่องไปยังมัณฑะเลย์ได้ ก่อนหน้านี้เรือกลไฟขนาดใหญ่จะต้องแล่นออกจากแม่น้ำย่างกุ้งและขึ้นไปตามปากแม่น้ำอิรวดีที่กว้างกว่า
หลังจากพม่าได้รับเอกราชจากอังกฤษ พรรคคอมมิวนิสต์พม่า (CPB) เข้ายึดคลองดังกล่าวในช่วงเริ่มต้นการก่อกบฏด้วยอาวุธ ในเวลาเดียวกันกองกำลังติดอาวุธกะเหรี่ยงก็ได้เข้าโจมตี ทำให้เกิดความตึงเครียดเพิ่มขึ้นในเขตสามเหลี่ยมปากแม่น้ำอิรวดี นายกรัฐมนตรี อู้นุ และผู้นำกะเหรี่ยง ซอบะอู้จี้ พยายามคลี่คลายความตึงเครียดโดยให้องค์การป้องกันชาติกะเหรี่ยงคืนเมืองตูนเต้และคลองที่ยึดคืน อย่างไรก็ตาม ความตื่นตระหนกเพิ่มขึ้นในย่างกุ้งเมื่อองค์กรข่าวของพม่าที่ไม่ได้รับข้อมูลที่ถูกต้อง รายงานว่าเป็นการก่อกบฏของชาวกะเหรี่ยงที่กำลังจะเกิดขึ้น ความเข้าใจผิดนี้เป็นสาเหตุหนึ่งของการปะทุความขัดแย้งกับกะเหรี่ยงอย่างเป็นทางการ
พันธ์ภักดี พัฒนกุล

| พลอากาศเอกพันธ์ภักดี พัฒนกุล |
| --- | --- |
พันธ์ภักดี ในปี พ.ศ. 2566

ผู้บัญชาการทหารอากาศ
อยู่ในวาระ
เริ่มดำรงตำแหน่ง  1 ตุลาคม พ.ศ. 2566
ก่อนหน้า: พลอากาศเอก อลงกรณ์ วัณณรถ
สมาชิกวุฒิสภา
สมาชิกโดยตำแหน่ง 17 ธันวาคม พ.ศ. 2566 – 10 กรกฎาคม พ.ศ. 2567 (0 ปี 206 วัน)
ก่อนหน้า: พลอากาศเอก อลงกรณ์ วัณณรถ
 
ข้อมูลส่วนบุคคล
เกิด: 28 มีนาคม พ.ศ. 2508 (59 ปี) อำเภอทุ่งสง จังหวัดนครศรีธรรมราช
คู่สมรส: มนทิรา พัฒนกุล
ศิษย์เก่า: โรงเรียนเตรียมทหาร รุ่นที่ 24 โรงเรียนนายเรืออากาศนวมินทกษัตริยาธิราช รุ่นที่ 31
ชื่อเล่น: ไก่
ยศที่ได้รับการแต่งตั้ง
รับใช้:  ไทย
สังกัด:  กองทัพอากาศไทย
ยศ:  พลอากาศเอก
บังคับบัญชา: กองทัพอากาศไทย กองบิน 1 กองบิน 21 กองบิน 4 กองบิน 7

พลอากาศเอก พันธ์ภักดี พัฒนกุล (ชื่อเล่น: ไก่) เป็นนายทหารอากาศชาวไทย ปัจจุบันดำรงตำแหน่งผู้บัญชาการทหารอากาศไทย คนที่ 30 และตุลาการทหารสูงสุด
ประวัติ

พันธ์ภักดีเกิดที่ตำบลปากแพรก อำเภอทุ่งสง จังหวัดนครศรีธรรมราช จบการศึกษาจากโรงเรียนเตรียมทหาร รุ่นที่ 24 จากนั้น เข้าสู่โรงเรียนนายเรืออากาศนวมินทกษัตริยาธิราช รุ่นที่ 31 โดยดำรงตำแหน่งเป็นนักบินขับไล่ อาทิ เอฟ-16 ไฟท์ติ้งฟอลคอน และเอฟ-5 ฟรีดอมไฟเตอร์ ประจำการที่กองบิน 21 จังหวัดอุบลราชธานี ต่อมา เป็นอาจารย์โรงเรียนเสนาธิการทหารอากาศ จนเป็นผู้บังคับการกองบิน 7 จังหวัดสุราษฎร์ธานี
ในปี พ.ศ. 2563 ดำรงตำแหน่งเจ้ากรมข่าวทหารอากาศ ในปี พ.ศ. 2564 เป็นเสนาธิการทหารอากาศ ในปีต่อมาเป็นผู้ช่วยผู้บัญชาการทหารอากาศ กระทั่ง ได้รับโปรดเกล้าฯ แต่งตั้งให้ดำรงตำแหน่งผู้บัญชาการทหารอากาศ เมื่อวันที่ 30 สิงหาคม พ.ศ. 2566
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2544 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2558 –  เหรียญจักรมาลา (ร.จ.ม.)
สก็อตตี ทู ฮอตตี

| Scotty 2 Hotty |
| --- | --- |

ชื่อเกิด: Scott Ronald Garland
เกิด:  (1973-07-02) 2 กรกฎาคม ค.ศ. 1973 (51 ปี) Westbrook, Maine, U.S.
บุตร: 2
ประวัติมวยปล้ำอาชีพ
ชื่อบนสังเวียน: Scott Garland Scott Taylor Scotty 2 Hotty Skippy Taylor Too Hot
ส่วนสูง: 5 ฟุต 9 นิ้ว (175 เซนติเมตร)
น้ำหนัก: 220 ปอนด์ (100 กิโลกรัม)
มาจาก: Westbrook, Maine
เปิดตัว: 1989
สก็อตต์ โรนัลด์ การ์แลนด์ (Scott Ronald Garland) เกิดวันที่ 2 กรกฎาคม ค.ศ. 1973 เป็นนักดับเพลิง และนักมวยปล้ำอาชีพชาวอเมริกัน เซ็นสัญญากับWWE ในวงการมวยปล้ำที่มีชื่อว่า สก็อตตี ทู ฮอตตี (Scotty 2 Hotty)
วันที่ 8 สิงหาคม 2012 ทู ฮอตตี ได้กลับมาWWE ในNXT และสามารถเอาชนะฮีท สเลเตอร์ไปได้
แชมป์และรางวัล

All Action Wrestling
AAW Tag Team Championship (1 time) – with Dallas Knight
Coastal Championship Wrestling
CCW Heavyweight Championship (1 time)
Eastern Pro Wrestling
EPW Heavyweight Championship (1 time)
New England Wrestling Association
NEWA Heavyweight Championship (5 times)
NEWA Tag Team Championship (2 times) – with Steve Ramsey
Pro Wrestling Illustrated
PWI ranked him #33 of the top 500 singles wrestlers in the PWI 500 in 2000
Pro Wrestling International
PWI International Heavyweight Championship (1 time)
World Wrestling Federation / World Wrestling Entertainment
WWF Light Heavyweight Championship (1 time)
WWF Tag Team Championship (1 time) – with Grand Master Sexay
WWE Tag Team Championship (1 time) – with Rikishi
แหล่งข้อมูล

Scotty 2 Hotty ที่เอกซ์ (ทวิตเตอร์)
Scotty 2 Hotty ที่อินเทอร์เน็ตมูวีเดตาเบส
ชุดเหมา

ชุดทิวนิกจีน ("ชุดจงชาน"/"ชุดเหมา")
ซุน ยัตเซ็น
ชุดทิวนิกจีนสมัยใหม่เป็นเครื่องแต่งกายของบุรุษในประเทศจีน เดิมรู้จักในชื่อ ชุดจงชาน (จีนตัวย่อ: 中山装; จีนตัวเต็ม: 中山裝; พินอิน: Zhōngshān zhuāng) ตามชื่อของซุน ยัตเซ็น (ซุน จงชาน) ผู้นำสาธารณรัฐ เขานำเสนอชุดนี้ไม่นานหลังการก่อตั้งสาธารณรัฐจีน (ค.ศ. 1912–1949) ในฐานะชุดประจำชาติที่มีนัยทางการเมืองชัดเจน กล่าวกันว่ากระเป๋าเสื้อทั้งสี่เป็นสัญลักษณ์แทนคุณธรรมสี่ประการ ได้แก่ ความเหมาะสม ความยุติธรรม ความซื่อสัตย์ และความละอาย ส่วนกระดุมห้าเม็ดแทนอำนาจทั้งห้าของรัฐบาลจีนในอดีต (บริหาร นิติบัญญัติ ตุลาการ สอบคัดเลือก และควบคุม)
หลังฝ่ายคอมมิวนิสต์ชนะสงครามกลางเมืองจีนและก่อตั้งสาธารณรัฐประชาชนจีนขึ้นใน ค.ศ. 1949 ชุดนี้ก็ได้รับความนิยมอย่างแพร่หลายในหมู่ประชาชนชายและผู้นำรัฐบาล โดยถือเป็นสัญลักษณ์แห่งความสามัคคีของกรรมาชีพและเป็นชุดที่เป็นเอกลักษณ์ของเอเชียเทียบเท่ากับสูทธุรกิจของตะวันตก ชื่อ "ชุดเหมา" นั้นมีที่มาจากความชื่นชอบในรูปแบบการแต่งกายของเหมา เจ๋อตง ผู้นำคอมมิวนิสต์จีน ชุดนี้กลายเป็นสัญลักษณ์ที่เกี่ยวข้องอย่างใกล้ชิดกับเขาและลัทธิคอมมิวนิสต์จีน การตัดเย็บชุดเหมาได้รับอิทธิพลจากชุดทิวนิกสตาลิน ซึ่งเป็นเครื่องแต่งกายที่หมู่เจ้าหน้าที่โซเวียตนิยมในสมัยนั้น แม้การสวมใส่ในหมู่ประชาชนทั่วไปจะลดลงในคริสต์ทศวรรษ 1980 และ 1990 จากความนิยมของสูทธุรกิจที่เพิ่มขึ้น แต่ผู้นำจีนก็ยังคงสวมชุดนี้ในพิธีการและงานสำคัญต่าง ๆ อยู่เป็นประจำ ชุดเหมายังถูกสวมโดยชนชั้นนำของพรรคในเกาหลีเหนือด้วย
ในคริสต์ทศวรรษ 1960 และ 1970 ชุดเหมากลายเป็นแฟชั่นที่นิยมในหมู่นักสังคมนิยมและปัญญาชนชาวยุโรปตะวันตก ออสเตรเลีย และนิวซีแลนด์
ไทยไลอ้อนแอร์

สายการบินราคาประหยัดสัญชาติไทย
ไทยไลอ้อนแอร์ เป็นสายการบินราคาประหยัดสัญชาติไทย เกิดจากการร่วมทุนระหว่างสายการบินไลอ้อนแอร์ ประเทศอินโดนีเซีย และกลุ่มนักธุรกิจชาวไทย โดยเริ่มต้นเปิดให้บริการจากกรุงเทพ - ดอนเมือง มีสำนักงานหลักที่เขตดอนเมือง กรุงเทพ
จุดหมายปลายทาง

ข้อมูล ณ เดือนธันวาคม พ.ศ. 2567 ไทยไลอ้อนแอร์ มีจุดหมายปลายทางดังนี้
จุดหมายปลายทาง > ภายในประเทศ

ประเทศไทย
กรุงเทพมหานคร - ท่าอากาศยานดอนเมือง ฐานการบิน
หาดใหญ่ - ท่าอากาศยานนานาชาติหาดใหญ่
เชียงใหม่ - ท่าอากาศยานนานาชาติเชียงใหม่
สุราษฎร์ธานี - ท่าอากาศยานนานาชาติสุราษฎร์ธานี
ภูเก็ต - ท่าอากาศยานนานาชาติภูเก็ต
อุดรธานี - ท่าอากาศยานนานาชาติอุดรธานี
กระบี่ - ท่าอากาศยานนานาชาติกระบี่
เชียงราย - ท่าอากาศยานนานาชาติแม่ฟ้าหลวง เชียงราย
อุบลราชธานี - ท่าอากาศยานนานาชาติอุบลราชธานี
นครศรีธรรมราช - ท่าอากาศยานนครศรีธรรมราช
ตรัง - ท่าอากาศยานตรัง
ขอนแก่น - ท่าอากาศยานขอนแก่น
พิษณุโลก - ท่าอากาศยานพิษณุโลก
พัทยา - ท่าอากาศยานนานาชาติอู่ตะเภา
จุดหมายปลายทาง > ระหว่างประเทศ

ประเทศจีน
กวางโจว - ท่าอากาศยานนานาชาติกว่างโจวไป๋หยุน
เฉิงตู - ท่าอากาศยานนานาชาติเฉิงตูเทียนฟู่
ซีอาน - ท่าอากาศยานนานาชาติซีอานเสียนหยาง
เซี่ยงไฮ้ - ท่าอากาศยานนานาชาติซ่างไห่ผู่ตง
เชินเจิ้น - ท่าอากาศยานนานาชาติเชินเจิ้นเป่าอัน
มาเก๊า
มาเก๊า - ท่าอากาศยานนานาชาติมาเก๊า
ฮ่องกง
ฮ่องกง - ท่าอากาศยานนานาชาติฮ่องกง
ไต้หวัน
ไทเป - ท่าอากาศยานนานาชาติไต้หวันเถาหยวน
เกาสฺยง - ท่าอากาศยานนานาชาติเกาสุยง (เริ่ม 21 มกราคม พ.ศ. 2568)
ประเทศอินโดนีเซีย
จาการ์ตา - ท่าอากาศยานนานาชาติซูการ์โน-ฮัตตา
ประเทศเนปาล
กาฐมาณฑุ - ท่าอากาศยานนานาชาติตรีภูวัน
ประเทศญี่ปุ่น
โตเกียว - ท่าอากาศยานนานาชาตินาริตะ
โอกินาวะ - ท่าอากาศยานนานาชาตินาฮะ (เริ่ม 21 มกราคม พ.ศ. 2568)
ประเทศมาเลเชีย
ปีนัง - ท่าอากาศยานนานาชาติปีนัง
ประเทศอินเดีย
มุมไบ - ท่าอากาศยานนานาชาติฉัตรปตี ศิวาจี มหาราช
เบงคลูรู - ท่าอากาศยานนานาชาติเกมเปโควทา
โกจจิ - ท่าอากาศยานนานาชาติโคชิน
อะห์มดาบาด - ท่าอากาศยานนานาชาติสรทาร วัลลภภาอี ปเฏล
จุดหมายปลายทาง > เส้นทางที่เคยให้บริการ

ประเทศไทย
หัวหิน - ท่าอากาศยานหัวหิน
น่าน - ท่าอากาศยานน่านนคร
ประเทศอินโดนีเซีย
เมดาน - ท่าอากาศยานนานาชาติกัวลานามู
บาหลี - ท่าอากาศยานนานาชาติงูระห์ไร
ประเทศมาเลเซีย
กัวลาลัมเปอร์ - ท่าอากาศยานนานาชาติกัวลาลัมเปอร์
กัวลาลัมเปอร์ - ท่าอากาศยานนานาชาติซูบัง
ประเทศพม่า
ย่างกุ้ง - ท่าอากาศยานนานาชาติย่างกุ้ง
ประเทศสิงคโปร์
สิงคโปร์ - ท่าอากาศยานชางงีสิงคโปร์
ประเทศเวียดนาม
ฮานอย - ท่าอากาศยานนานาชาติโหน่ยบ่าย
ประเทศจีน
ฉงชิ่ง - ท่าอากาศยานนานาชาติฉงชิ่งเจียงเป่ย์
เฉิงตู - ท่าอากาศยานนานาชาติเฉิงตูซวงหลิว
หนานชาง - ท่าอากาศยานนานาชาติหนานชางฉางเป่ย
หนานจิง - ท่าอากาศยานนานาชาติหนานจิงลู่โข่ว
เจิ้งโจว - ท่าอากาศยานนานาชาติเจิ้งโจวซินเจิ้ง
จี่หนาน - ท่าอากาศยานนานาชาติจี่หนานเยาเชียง
ประเทศญี่ปุ่น
โอซาก้า - ท่าอากาศยานนานาชาติคันไซ
นาโกย่า - ท่าอากาศยานนานาชาติชูบุเซ็นแทรร์
ฟุกุโอกะ - ท่าอากาศยานฟูกูโอกะ
ฝูงบิน > ฝูงบินปัจจุบัน

ณ เดือนสิงหาคม พ.ศ. 2567 ไทยไลอ้อนแอร์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผุ้โดยสาร | หมายเหตุ |  |
| --- | --- | --- | --- | --- | --- |
| โบอิง 737-800 | 19 | — | 189 |  |  |
| โบอิง 737-900อีอาร์ | 7 | — | 215 |  |  |
| รวม | 26 | — |  |  |  |
ไทยไลอ้อนแอร์มีอายุฝูงบินเฉลี่ย 9.9 ปี
ฝูงบิน > ฝูงบินในอดีต

ไทยไลอ้อนแอร์เคยให้บริการเครื่องบินดังต่อไปนี้:
| เครื่องบิน | จำนวน | เริ่มประจำการ | ปลดประจำการ | หมายเหตุ |
| --- | --- | --- | --- | --- |
| เอทีอาร์ 72-600 | 1 | 2557 | 2557 |  |
| แอร์บัส เอ330-300 | 3 | 2560 | 2563 |  |
| แอร์บัส เอ330-900 | 4 | 2562 | 2563 | ส่งคืนบริษัทแม่ |
| โบอิง 737 แมกซ์ 9 | 3 | 2561 | 2565 | ส่งคืนบริษัทแม่ |
อุบัติการณ์

20 สิงหาคม พ.ศ. 2557 – เที่ยวบินที่ 8537 เครื่องบินโบอิง 737-900อีอาร์ ทะเบียน HS-LTL บินจากท่าอากาศยานหาดใหญ่ ไปยังท่าอากาศยานดอนเมือง นักบินผู้ช่วยเกิดหมดสติ กัปตันจึงบินกลับมาลงจอดฉุกเฉินที่ท่าอากาศยานหาดใหญ่ เพื่อให้นำตัวนักบินผู้ช่วยส่งโรงพยาบาล แต่เขาก็ได้เสียชีวิตลงในที่สุด
2 พฤษภาคม พ.ศ. 2558 – เที่ยวบินที่ 8531 เครื่องบินโบอิง 737-900อีอาร์ บินจากท่าอากาศยานหาดใหญ่ ไปยังท่าอากาศยานดอนเมือง ระหว่างจะเตรียมนำเครื่องขึ้น ล้อด้านหนึ่งตกจากขอบรันเวย์ ลงไปบนพื้นผิวลาดยางมะตอยที่ไม่แข็งเท่าพื้นผิวรันเวย์ที่เป็นคอนกรีต แล้วพื้นเกิดทรุดตัวแตกร้าว ทำให้ล้อเครื่องบินติดหล่ม ต้องกู้เครื่องบินโดยดึงลากเครื่องบินให้พ้นจากร่องที่ล้อจมลงไป เที่ยวบินล่าช้าประมาณ 2 ชั่วโมง
10 เมษายน พ.ศ. 2559 – เที่ยวบินที่ 539 เครื่องบินโบอิง 737-900อีอาร์ ทะเบียน HS-LTM บินจากท่าอากาศยานแม่ฟ้าหลวง เชียงราย ไปยังท่าอากาศยานนานาชาติดอนเมือง หลังจากออกบินไปได้ประมาณ 20 นาที เกิดระบบความดันอากาศในห้องโดยสารขัดข้อง ทำให้ผู้โดยสารหายใจลำบาก และหน้ากากออกซิเจนบนแผงเหนือศีรษะผู้โดยสารตกลงมา กัปตันตัดสินใจบินมาลงจอดฉุกเฉินที่ท่าอากาศยานเชียงใหม่ มีผู้โดยสารหมดสติ 2 คน ไม่มีผู้เสียชีวิต
21 พฤษภาคม พ.ศ. 2559 – เที่ยวบินที่ 722 จากท่าอากาศยานดอนเมืองไปหาดใหญ่ เครื่องยนต์ขัดข้อง ต้องเปลี่ยนเป็นเครื่องบินอีกลำหนึ่งบินแทน เป็นเหตุให้เที่ยวบินล่าช้าไปเกือบ 4 ชั่วโมง
24 กันยายน พ.ศ. 2559 – เที่ยวบินที่ 525 จากเชียงใหม่ไปดอนเมือง ยกเลิกการบินขึ้นกะทันหันและเลี้ยวกลับไปจอดซ่อม ภายหลังตรวจสอบพบว่าปัญหาที่เกิดขึ้นเกี่ยวกับสัญญาณไฟบางส่วนของเครื่องบิน เครื่องล่าช้า 1 ชั่วโมง
21 พฤษภาคม พ.ศ. 2560 – เที่ยวบินที่ 621 เครื่องบินโบอิง 737-900ER จากท่าอากาศยานอุบลราชธานีไปดอนเมือง เครื่องยนต์ขวาขัดข้อง ต้องซ่อม เป็นเหตุให้เที่ยวบินล่าช้า
19 กันยายน พ.ศ. 2560 – เที่ยวบินที่ 620 เครื่องบินโบอิง 737-800 ทะเบียน HS-LUJ บินจากท่าอากาศยานดอนเมือง ไปยังท่าอากาศยานอุบลราชธานี หลังจากออกบินไปได้ไม่นานเกิดมีปัญหาความดันอากาศในห้องโดยสาร ทำให้ผู้โดยสารหายใจลำบาก และหน้ากากออกซิเจนบนแผงเหนือศีรษะผู้โดยสารตกลงมา กัปตันตัดสินใจบินกลับมาลงจอดฉุกเฉินที่ดอนเมืองและเปลี่ยนเป็นเครื่องบินอีกลำหนึ่งแทน รวมเวลาเที่ยวบินล่าช้า 2 ชั่วโมงครึ่ง
12 พฤษภาคม พ.ศ. 2561 – เที่ยวบินที่ 515 เครื่องบินโบอิง 737 แมกซ์ 9 ทะเบียน HS-LSI จากท่าอากาศยานเชียงใหม่ไปดอนเมือง หลังจากออกบินไปได้ไม่นานเกิดมีเสียงดังคล้ายระเบิดสองครั้งจากบริเวณเครื่องยนต์ กัปตันตัดสินใจบินกลับมาลงจอดฉุกเฉินที่ท่าอากาศยานเชียงใหม่ และเปลี่ยนเป็นเครื่องบินลำอื่นบินแทน
ผลประกอบการ

ผลประกอบการห้าปีล่าสุดของบริษัท ไทย ไลอ้อน เมนทารี จำกัด
| ปี | รายได้ (ล้านบาท) | กำไรสุทธิ (ล้านบาท) | สินทรัพย์ (ล้านบาท) |
| --- | --- | --- | --- |
| 2019 |  23,794 | -3,896 | 3,616 |
| 2020 |  12,145 | -1,522 | 12,654 |
| 2021 |  3,801 | -3,760 | 14,635 |
| 2022 |  6,907 | -2,437 | 9,902 |
| 2023 |  14,407 | 3,119 | 13,802 |
ดูเพิ่ม

ไลอ้อนแอร์